VEGA præsenterer    
**Tina Dickow svøber VEGA i dansksproget poesi**   
*Den 25.april 2022 kan du komme en tur i pophimlen, når Tina Dickow fylder Store VEGA med velkendt varme og vellyd.*    
   
Tina Dickow er i øjeblikket aktuel med singlen “Lige Nu”, som hun har skrevet sammen med sine musikalske sparringspartner og ægtemand Helgi Jonsson. Singlen handler om et se de positive sider af livet i svære tider.    
   
Når hun gæster Store VEGA bliver det med en stribe nye sange på dansk fra sit kommende album. Hun fortæller:    
   
“Jeg har savnet Danmark helt ubeskriveligt i den lange periode, hvor jeg ikke har kunnet rejse hjem og følt mig mere dansk end nogensinde det sidste års tid. Og derudover føles det som et godt tidspunkt at tage et spring og prøve noget nyt frem for at søge tilbage til det gamle.”   
   
Den nye single er sangerindens først udspil siden det anmelderroste album *Fastland* fra 2018, der modtog fire, flotte hjerter af Politikken og skrev:    
   
*“Det er næsten, som om Tina Dickow læner sig mere kraftfuldt ind i melodierne. Med større volumen på alle knapper og med noget, man fristes til at kalde ny distingveret modenhed.”*   
   
Den eminente sangskriver slog massivt igennem med sit tredje album *In The Red*, der med hits som “Nobody’s Man”, “Give In” og “One” skubbede hende helt frem på de store, danske musikscener.    
   
Albummet blev indspillet i London hos stjerneproduceren Chris Potter (The Verve, Blur, Rolling Stones), og sendte lytteren ind i hendes karakteristisk varme og organiske univers af akustiske guitarer og melodiske kærtegn.

**Fakta om koncerten**    
Tina DickowDK)    
Mandag den 25. april, 2021 kl. 20.00     
Store VEGA, Enghavevej 40, 1674 København V     
Billetpris 415 kr. + gebyr     
Billetsalget starter fredag den 28. maj kl. 10.00 via [vega.dk](http://vega.dk/) og Ticketmaster